Care e rolul tău acum in NTT DATA Romania? Cum ai descrie în câteva propoziții rolul pe care îl ocupi acum? Stăteam de vorbă, zilele trecute, cu o bună şi veche prietenă despre cum ne percepem unii pe alţii, despre ce contează atunci când îi evaluăm pe ceilalţi, despre reuşita lor profesională sau despre modelele de carieră. Strategia de dezvoltare a carierei într-o direcţie sau alta a ţinut de aşteptările pe care le-am avut şi de ceea ce mi-am dorit cu adevărat. Evoluţia este măsurată pe baza proiectele realizate, a cunoştinţelor dobândite. Sunt de părere că în vremurile noastre nu mai ajunge să privim într-o singură direcţie. E nevoie să asimilăm experienţa mai multor perspective pentru a putea răspunde nevoilor de pe piaţa muncii. Începând cu acest an am acceptat provocarea de a prelua zona de Digital Business Solutions în cadrul companiei noastre. Această zonă de business înglobează interacțiunea cu diferite servicii pe aproape toate plajele mari ale industriilor cu scopul de a oferi soluţii care să susţină dezvoltarea afacerilor și să răspundă cât mai bine solicitărilor venite din partea clienților. Am pornit cu foarte multă energie şi mă bucură să-mi pun în valoare experienta câştigată. Sunt conştientă că acest drum îmi oferă un ritm ridicat de acumulare, de învăţare, un avantaj competitiv bazat pe cunoaștere şi oportunităţi de a face ceva nou în domeniul IT.